Source: http://www.bihon.ro/suntem-in-crestere-de-forma-si-putem-castiga-la-timisoara/1999183
Timestamp: 2019-09-23 15:19:16+00:00

Document:
„Suntem în creştere de formă şi putem câştiga la Timişoara” - BIHON
„Suntem în creştere de formă şi putem câştiga la Timişoara”
la	8. martie 2018 09:43	 Reactualizat la:	 8. martie 2018 09:50
CSM CSU Oradea dispută joi meciul din deplasare cu BC SCM Timişoara.
Baschetbaliştii orădeni au „legat” şase victorii consecutive, în cea mai lungă serie de rezultate pozitive din acest sezon. Meciul victorios cu campioana U BT Cluj-Napoca este urmat de o altă partidă de maximă dificultate, cea cu BC SCM Timişoara. Întâlnirea de la Timişoara are o miză mare, putând avea implicaţii în clasarea celor două protagoniste la finele returului. Echipa orădeană are de luat o revanşă după înfrângerea suferită în tur, la Oradea, scor 81-87. Ambele formaţii au obţinut victorii de marcă în etapa precedentă. CSM CSU a învins campioana U BT Cluj-Napoca, scor 90-83, iar BC SCM Timişoara a dispus în deplasare de CSM Steaua, scor 94-89.
Antrenorul Cristian Achim se aşteaptă la o partidă dificilă. „Timişoara ne-a învins de o manieră clară în tur, la noi acasă, într-un meci în care a marcat incredibil. Este o echipă cu o calitate ofensivă excepţională şi mă aştept la un meci dificil. Va trebui să facem o apărare cu un nivel de intensitate foarte ridicat, pentru a limita forţa lor de atac”, a afirmat tehnicianul orădean.
Crede în victorie
La rândul său, internaţionalul orădean Bogdan Nicolescu consideră că echipa sa are capacitatea de a învinge la Timişoara.
„Noi suntem în ascensiune de formă, avem şase victorii consecutive şi dorim să câştigăm în continuare meciurile următoare. Partida de la Timişoara este foarte importantă, la fel ca şi toate celelalte care urmează, de altfel. Consider că echipa noastră deţine suficiente atuuri pentru a câştiga acest meci. Sigur, nu va fi uşor, pentru că şi Timişoara se află în plină formă. A dovedit acest lucru în partida de la Bucureşti, câştigată în faţa Stelei”, ne-a declarat Bobe Nicolescu.
Meciul BC SCM Timişoara – CSM CSU Oradea are loc joi, cu începere de la ora 17:45, şi va putea fi urmărit în direct la Digi Sport 4. Partida va fi condusă de brigada de arbitri Bogdan Podar, Dragoş Nicolae, Sorin Drugău, iar comisar FR Baschet a fost desemnat Doru Vinaşi.
Luptă echilibrată „la vârf”
Clasamentul Ligii Naţionale de baschet masculin s-a „strâns” aşadar în partea sa superioară, iar lupta pentru primele locuri devine acerbă, cu doar patru etape înainte de Top 6. CSM CSU Oradea a ajuns la un singur punct distanţă de ocupantele primelor două locuri, BC CSU Sibiu şi U BT Cluj-Napoca şi...
Taguri: baschet, BC SCM Timisoara, CSM CSU Oradea, deplasare

References: CSM 
 CSM 
 CSM 
 CSM 
 CSM 
 CSM